paragraph_text: Većina stanovništva Burkine Faso je koncentrirana na jugu i sredini države, nekad prelazeći broj od 48 stanovnika po km². Ovakva gustoća je visoka za Afriku tako da prouzrokuje godišnje migracije stotina tisuća koje traže sezonske poljoprivredne poslove u Obali Bjelokosti i Gani. Oko trećina stanovništva naginje k afričkim tradicionalnim religijama. Islamu su se prvobitno usprotivili vladari kraljevstva Mossi. Među kršćanima preovladavaju katolici koji su većinom koncentrirani među gradskom elitom. Mali broj stanovnika ima službeno obrazovanje. Školstvo je besplatno ali ne obvezno, tako da samo oko 29% djece pohađa osnovnu školu. Sveučilište u Ouagadougou, osnovano je 1974., i to je bila prva visoko obrazovna institucija u zemlji. Tehničko sveučilište u Bobo-Dioulasso osnovano je 1995.